Fyrsti sunnudagur í aðventu í Suðurnesjabæ , 1. desember Dagskrá fyrsta sunnudags í aðventu í Suðurnesjabæ 13.00 - 16.00 – Jól á Bókasafninu í Sandgerði . Jólabíó , jólamyndir til þess að lita , kaffi og piparkökur . 14.00 – Messa í Útskálakirkju . Kirkjudagur Kvenfélagsins Gefnar , tónlistaratriði frá Tónlistarskólanum í Garði , Söngsveitin Víkingar syngur , kirkjukórinn og barnagospelkór Útskálakirkju syngja . 15.00 – Jólabasar Kvenfélagsins Gefnar í húsi Kiwanisfélagsins í Garði . 17.00 – Jólaljósin tendruð á jólatrénu við Ráðhúsið í Garði . Barnakórinn syngur undir stjórn Freydísar Kneifar , Skjóða og jólasveinar kíkja í heimsókn og gleðja börnin með leik , góðgæti og söng . Kakó og piparkökur til að ylja sér í kuldanum í umsjón Unglingaráðs Víðis / Reynis . 18.00 – Jólaljósin tendruð á jólatrénu við Sandgerðisskóla . Barnakór Sandgerðisskóla syngur undir stjórn Sigurbjargar Hjálmarsdóttur og við undirleik Sigurgeirs Sigmundssonar , Skjóða og jólasveinar kíkja í heimsókn og gleðja börnin með leik , góðgæti og söng . Kakó og piparkökur til að ylja sér í kuldanum í umsjón Kvenfélagsins Hvatar . Við hvetjum íbúa og fjölskyldur Suðurnesjabæjar til þess að gleðjast saman , láta sjá sig og sjá aðra við upphaf aðventu .